Daar is 'n sprokie oor 'n kat wat vir sy baas geluk gebring het... Net jammer sulke dinge gebeur nie in die regte lewe nie, want die vier lede van Klub Katastrofe, 'n klub vir social misfits, kan doen met 'n bietjie geluk, veral as dit by die liefde kom. Tydens die weeklikse vergaderings speel hulle poker – 'n gevaarlike spel van luck, chance, risk … en oor die beste maak van die hand wat vir jou gedeel is. Toe die kat egter op 'n dag opdaag, begin die lede van Klub Katastrofe se geluk die een na die ander draai. Maar dis net 'n storie... Of ís dit?
Vier jaar gelede het Charlotte Brink van Piketberg af stad toe getrek. Vier jaar lank werk sy by Rocket Dynamics en vir vier jaar lank al is sy verlief op haar baas, die perfekte CEO Melt Porter. Vandat Charlotte hom die eerste keer gesien het, was sy oortuig daarvan dat hulle saam hoort, en sy was bereid om te wag. Maar nou het dinge verander. Die man van haar drome sien haar uiteindelik raak. Die perfekte plan waaraan sy al vier jaar lank geskaaf het, is gereed om geïmplimenteer te word. Die enigste probleem is, sy is skielik nie meer so seker dat Mélt die een is wat sy wil hê nie...